
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (0,520) στρεμμάτων στη θέση «Μα- 
ροϋγκα» περιοχής Κινέττας περιφέρειας Δήμου Μεγάρων Νομού 

Δυτ. Αττικής. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αγγελόβραχος περιοχής Αχλάδας. 2 

Κήρυξη ως αναδασωτέας δημόσιας δασικής έκτασης 77 στρεμ. στη 
θέση «Ανεμόμυλος» Κοινότητας Λειβαδιού. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 836 . (1) 

Κήρυξη αναδασωτέας έκτασης (0,520) στρεμμάτων στη θέση «Μα- 
ροϋγκα» περιοχής Κινέττας περιφέρειας Δήμου Μεγάρων Νομού 
Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 και β) του άρθρου 38. 


4. Τις διατάξεις του Υπουργείου Γεωργίας: α) 160417/1180/ 
8.7.80, β) 182447/3049/24.9.80 και την 1503/18.6.87 αναφορά 
του Δασαρχείου Μεγάρων και τη σχετική έκθεση αυτοψίας από τις 
οποίες προκύπτει ότι η δασική βλάστηση που καταστράφηκε από εκχέρ- 
σωση, ισοπέδωση, απόρριψη χωμάτων και οικοδόμηση, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
του δάσους, ώστε ν’ αποκλεισθεί η διάθεσή του για άλλο προορισμό, 
πλην του δασικού, δασική έκταση πεντακοσίων είκοσι χιλιοστών 
(0,520) του στρεμμ. που βρίσκεται στη θέση «Μαρούγκα» περιοχής Κι- 
νέττας περιφέρειας του Δήμου Μεγάρων και προσδιορίζεται από τα στοι¬ 
χεία και έχει όρια: 

Ανατολικά: Δασική-έκταση με οικία Κων/νου Καστρινάκη. 

Δυτικά: Οδό Ιτιάς και πέραν αυτής δασική έκταση παραχωρη- 
μένη. 

Βόρεια: Πευκοδάσος παραχωρημένο. 

Νότια: Δασική έκταση με οικία αγνώστου, όπως φαίνεται στο συνημ¬ 
μένο διάγραμμα που αποτελεί αναπόσπαστο μέρος της απόφασης αυ¬ 
τής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 9 Ιουλίου 1986 
Ο Νομάρχης 
Γ. ΑΝΑΝΙΑΔΗΣ 

Αριθ. 8816 (2) 

Καθορισμός των ορίων του αιγιαλοϋ και δημιουργία ζώνης παραλίας 
στη θέση Αγγελόβραχος περιοχής Αχλάδας. 

Η ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 14.4.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στη θέση Αγγελόβραχος περιοχής 
Αχλάδας και το από 20 Ιουνίου 1986 με κλίμακα 1:500 τοπογραφικό 
διάγραμμα του πολιτικού μηχανικού Γεωργίου Βλαχάκη, που Θεωρή¬ 
θηκε την 5.2.1987 από τη Διεύθυνση Τεχνικών Υπηρεσιών της Νομαρ¬ 
χίας Ηρακλείου και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 187.2/198/87/29.5.1987 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 14.4.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 20.6.1986 τοπογραφικό διάγραμμα, που την συνο¬ 
δεύει, το οποίο συντάχθηκε από τον Γεώργιο Βλαχάκη μηχανικό, με 
κλίμακα 1:500 και θεωρήθηκε την 5.2.1987, από τη Διεύθυνση Τε¬ 
χνικών Υπηρεσιών της Νομαρχίας Ηρακλείου, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Αγγελόβραχος της Κοινότητας Αχλάδας και με κίτρινη γραμμή 
τα όρια της παραλίας στην ίδια θέση. 


Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 
Ηράκλειο, 7 Ιουλίου 1987 
Η Νομάρχης 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΗ 


ΕΚΘΕΣΗ 

Επιτροπής Καθορισμού των ορίων αιγιΑλού και παραλίας Ηρα¬ 
κλείου. 

Στο Ηράκλειο σήμερα 14 Απριλίου 1987 οι: 

1) Νικόλαος Χατζηγιάννης Οικον. Έφορος Β' Οικονομ. Εφορίας 
Ηρακλείου, ως Πρόεδρος. 

2) Νικόλαος Καπετανάκος, αναπληρωτής Δ/ντού της Δ/νσεως Τε¬ 
χνικών Υπηρεσιών Ν. Ηρακλείου, ως μέλος. 

3) Γεώργιος Κουράτορας, αναπληρωτής Λιμενάρχου Κεντρικού Λι¬ 
μεναρχείου Ηρακλείου, ως μέλος αποτελέσαμε την Επιτροπή καθορι¬ 
σμού των ορίων αιγιαλού και παραλίας που προβλέπει το άρθ. 74 του 
Π.Δ. 636/1977 όπως διαμορφώθηκε με τη με αριθ. 0.208/181/ 
26.4.82 κοινή'Υπουργική απόφαση των Υπουργών Π. Κυβερνήσεως 
και Οικονομικών και που συγκροτήθηκε με τη με αριθμ. 2339/ 
13.2.86 απόφαση του Νομάρχη Ηρακλείου και αφού λάβαμε υπόψη 

μ«ς: 

1) Την από 27.6.86 αίτηση του Ιωάννη Μαράκη με την οποία ζητά 
τον καθορισμό του αιγιαλού και της παραλίας μπροστά από την ιδιο¬ 
κτησία που βρίσκεται στη θέση Αγγελόβραχος περιοχής Αχλάδας Ηρα¬ 
κλείου. 

2) Το από 20 Ιουνίου 1986 τοπογραφικό και υψομετρικό διάγραμμα 
του Μηχανικού Γεωργίου Βλαχάκη που ελέγχθηκε από το μηχανικό 
της Δ.ΤΪΥ.Ν.Η. Νικ. Καπετανάκο στις 5.2.87 και θεωρήθηκε από το 
Δ/ντή της Δ.Τ.Υ.Ν.Η. Ιωάννη Μιμήδη στις 5.2.87 στο οποίο εμφανί¬ 
ζεται η υπό καθορισμό περιοχή. 

3) Τις διατάξεις του Α.Ν. 2344/1940 όπως αυτός τροποποιήθηκε 
καθώς και την περί αιγιαλού δικαστηριακή νομολογία. 

4) Την δια της επιτόπιου μεταβάσεως σχηματισθείσα αντίληψη περί 
του πλάτους της βρεχομένης ίώνης ξηράς και λοιπά στοιχεία. 

5) Το με αριθμό 187.2/97/87/23.3.87 έγγραφο του ΓΕΝ και τα 
εις αυτό αναφερόμενα. 

6) Τις προσκομισθείσες νέες φωτοτυπίες του αυτού διαγράμματος 
που είναι πιο ευκρινείς από τις αρχικά υποβληθείσες, αποφασίζει: 

1. Καθορίζει επί του ως άνω τοπογραφικού διαγράμματος α) την 
οριογραμμή αιγιαλού δια συνεχούς ερυθράς πολυγωνικής γραμμής από 
το σημείο 1 μέχρι του σημείου 26 της οποίας οι κορυφές εξασφαλίζονται 
από σταθερά σημεία, β) την οριογραμμή της παραλίάς ζώνη πλάτους 
10 μέτρων επειδή δεν εξυπηρετούνται οι σκοποί της παρ. 1 του άρθ. 7 
του Δ.Ν. 2344/1940 δια συνεχούς κίτρινης πολυγωνικής γραμμής 
από το σημείο 1' μέχρι το σημείο 27’ της οποίας οι κορυφές εξασφαλίζο¬ 
νται από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Η ΕΠΙΤΡΟΠΗ 

ΝΙΚΟΛΑΟΣ ΧΑΤΖΗΓΙΑΝΝΗΣ, ΝΙΚΟΛΑΟΣ ΚΑΠΕΤΑΝΑΚΟΣ 
ΓΕΩΡΓΙΟΣ ΚΟΥΡΑΤΟΡΑΣ 

Αριθ. Γ.Α. 1671 (3) 

Κήρυξη ως αναδασωτέας δημόσιας δασικής έκτασης 77 στρεμ. στη 
θέση «Ανεμόμυλος» Κοινότητας Λειβαδιού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις των άρθρων 38 παρ. 1 και 41 παρ. 1 του Ν. 
998/79 «περί προστασίας των δασών και των δασικών εν γένει εκτά¬ 
σεων της Χώρας». 

3. Τις αριθ. 160417/1180/8.7.1980 και 154659/24.5.1982 
δ/γές του Υπ. Γεωργίας με τις οποίες δόθηκαν οδηγίες για την κήρυξη 
εκτάσεων ως αναδασωτέων. 

4. Το αριθ. 1438/23.6.1987 έγγραφο του Δασαρχείου Λαγκαδά 
σχετικό με το αντικείμενο του θέματος, αποφασίζουμε: 


Κηρύσσουμε αναδασωτέα, με σκοπό τη διατήρηση του χαρακτήρα 
του δάσους ώστε να αποκλεισθεί η διάθεση αυτής για άλλο προορισμό, 
τη δημόσια δασική έκταση των εβδομήντα εφτά (77) στρεμμάτων, που 
βρίσκεται στη θέση «Ανεμόμυλος» συστάδας 31β του δημοσίου δάσους 
Κοινότητας Λειβαδιού Νομού Θεσ/νίκης της οποίας η βλάστηση κατα¬ 
στράφηκε από πυρκαγιά που έγινε στις 11.5.1987 και προσδιορίζεται 
επακριβώς στο συνημμένο υπό κλίμακα 1:500 τοπογραφικό διά¬ 
γραμμα του Δασαρχείου Λαγκαδά, το οποίο αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 3 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

